Diari Oficial de la Generalitat Valenciana


Sumari del DOGV 8927, del 16-10-2020 (2020/8426)

RESOLUCIÓ de 25 de setembre de 2020, del conseller d'Hisenda i Model Econòmic i president de l'Agència Tributària Valenciana, per la qual es proveeixen, pel sistema de lliure designació, els llocs de treball anunciats en la convocatòria 54/2020.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8927

Data del DOGV
:   16-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8426


Data del document
:   25-09-2020

Organisme emissor
:   Agència Tributària Valenciana

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 25 de setembre de 2020, del conseller d'Hisenda i Model Econòmic i president de l'Agència Tributària Valenciana, per la qual es proveeixen, pel sistema de lliure designació, els llocs de treball anunciats en la convocatòria 54/2020. [2020/8426]  
Antecedents de fet  
Primer. Que hi ha diversos llocs de treball en l'Agència Tributària Valenciana, el sistema de provisió de la qual és el de lliure designació, d'acord amb el que es disposa en l'article 102 de la Llei 10/2010, de 9 de juliol, d'ordenació i gestió de la funció pública valenciana, i la Resolució de 13 de març de 2020, de la consellera de Justícia, Interior, i Administració Pública, per la qual s'aproven les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública (DOGV 8777, 31.03.2020).  
Segon. Que aquests llocs de treball s'han anat exercint, per alguna de les formes de provisió temporal, des de fa mesos, fins a la convocatòria 54/2020 (DOGV 8864, 23.07.2020), pel sistema de lliure designació.  
  
  
Fonaments de dret  
Primer. Considerant els informes preceptius i vinculants, de data 4 d'agost de 2020, emesos per la Direcció General de Funció Pública, sobre el compliment dels requisits de participació de les persones interessades per a la provisió, corresponent a la convocatòria 54/2020 (DOGV 8864, 23.07.2020), pel sistema de lliure designació, dels llocs de treball següents:  
33616 Cap Departament d'Informàtica Tributària  
33726 Cap adjunt/a Departament d'Informàtica Tributària  
33376 Secretari/ària general  
33024 Cap Secretaria director/a general  
  
Segon. Que únicament s'ha presentat una sol·licitud per a cadascun dels llocs, i considerant motivada la proposta en què els candidats per al respectiu lloc compleixen els requisits exigits en la convocatòria, i que la seua formació, experiència, implicació i professionalitat en l'exercici de les seues funcions es consideren idonis i de confiança per a ocupar el lloc de treball, que en l'actualitat estan exercint eficientment.  
  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
  
Primer  
Nomenar David Duato Mico, funcionari de carrera del cos A1-06, amb NRP \*\*\*9821\*\*\* cap del Departament d'Informàtica Tributària, lloc 33773, classificació F A1 30 E050.  
  
Segon  
Nomenar M. Carmen Romeu Iborra, funcionària de carrera del cos A1-06, amb NRP \*\*\*5093\*\*\* cap adjunta del Departament d'Informàtica Tributària, lloc 33299, classificació F A1 28 E050.  
  
Tercer  
Nomenar Julia Cuello Espuña, funcionària de carrera del cos A1-01, amb NRP \*\*\*3132\*\*\* secretària general, lloc 33924, classificació F A1 30 E050.  
  
Quart  
Nomenar M. Ester Carrasco Fernandez, funcionària de carrera del cos C1-01, amb NRP \*\*\*3555\*\*\* cap de secretaria de director/a general, lloc 33614, classificació F C1/C2 16 E032.  
  
El cessament en l'actual lloc de treball es produirà d'ofici el dia en què es publique la present resolució. La presa de possessió en el nou destí es produirà l'endemà del cessament.  
  
Contra la present resolució, que posa fi a la via administrativa, es podrà interposar, un recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 25 de setembre de 2020.- El conseller d'Hisenda i Model Econòmic i president de l'Agència Tributària Valenciana: Vicent Soler i Marco.